《再和二首 其一》
宋代·冯山

归来相值故园春，坐对春风忽怆神。十里溪山依旧好，一番花怆为谁新。

青云功业虽留我，白日光阴奈趁人。道在不须论用舍，惟将时命托洪钧。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。